





ДО







ОБЩИНСКИ СЪВЕТ







ГР.КРУМОВГРАД 
Д О К Л А Д Н А  З А П И С К А

от Метин Байрамали Сали - председател на Общински съвет- Крумовград
ОТНОСНО:  Избор на комисия за провеждане на процедурата за определяне на кандидати  за съдебни заседатели за Окръжен съд- Кърджали за мандат 2027 – 2031 г.
Дами и господа  общински съветници,


Във връзка с изтичането на мандата на настоящите съдебни заседатели на 14.02.2027 година и избора на съдебни заседатели за мандат 2027 – 2031 г. е необходимо Общински съвет – Крумовград  да избере комисия, която да изготви предложения за лицата, кандидати за съдебни заседатели за Окръжен съд- Кърджали през новия мандат.


С писмо с изх. № 2012 от 15.05.2026 година от  Апелативен съд - Пловдив сме уведомени за приетото решение от Общото събрание на съда   за определяне на броя съдебните заседатели за Окръжен съд Кърджали за новия мандат.  Разпределени по общини са, както следва:

· от община Крумовград – 5 броя съдебни заседатели.



На основание чл. 68 от Закона за съдебната власт (ЗСВ) в срок 5 месеца преди изтичането на мандата на съдебните заседатели общинските съвети, които се намират в съдебния район на съответния съд, обявяват в един местен ежедневник, в електронните медии, на интернет страниците на съответните общини откриването на процедурата за определяне на съдебни заседатели и правилата за нейното провеждане. В същия срок общинските съвети избират комисии, които извършват проверка на документите на кандидатите за съдебни заседатели, и изготвят доклад.


Всеки български гражданин, който отговаря на изискванията по чл. 67, ал. 1, може да се кандидатира за съдебен заседател. (За съдебен заседател може да бъде избран дееспособен български гражданин, който:
- е на възраст от 21 до 68 години;

- има настоящ адрес в община, която попада в рамките на съдебния район на съда, за който кандидатства;

- има завършено най-малко средно образование;

- не е осъждан за умишлено престъпление, независимо от реабилитацията (установява се служебно);

- не страда от психически заболявания.)

Кандидатите за съдебни заседатели подават в общинските съвети, които се намират в съдебния район на съответния съд:

1. подробна автобиография, подписана от кандидата;

2. нотариално заверено копие от диплома за завършено образование;

4. медицинско удостоверение, че лицето не страда от психическо заболяване;

5. данни за контакт на две лица, към които общинските съвети да се обръщат за препоръки;

6. мотивационно писмо;

7. писмено съгласие;

8. декларация за липса на обстоятелствата по чл. 67, ал. 3 от ЗСВ (Съдебен заседател не може да бъде лице, което:

- е съдебен заседател в друг съд;

- е общински съветник от съдебния район, за който е избран;

- участва в ръководството на политическа партия, коалиция или организация с политически цели;

- работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.) 
 
9. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г./ прилага се допълнително след получаване на удостоверение от Комисията /КДРДОПБГДСРСБНА/
Списъкът на допуснатите до участие кандидати, заедно с техните автобиографии, мотивационни писма и препоръки и документи за принадлежност към ДС и РС  се публикуват на интернет страницата на общината  най-малко 14 дни преди датата на изслушването от Комисията. Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности.

Комисията изслушва всеки от допуснатите кандидати в публично заседание. Комисията изготвя доклад за протичането му, който се предоставя на общинския съвет в 7-дневен срок преди гласуването. Докладът  се публикува на страницата на общината в интернет заедно с протокола от изслушването.
Предвид горепосоченото и на основание чл. 21, ал. 1, т. 23 от ЗМСМА във връзка с чл. 67, чл. 68, и чл. 68а от Закона за съдебната власт предлагам на Общински съвет-Крумовград  да приеме следното 

Р  Е  Ш  Е  Н  И  Е:
1. Общински съвет-Крумовград  възлага на  постоянната комисия по “Местно самоуправление, нормативна уредба, регионална политика, безработица и етика“ да изготви и предостави доклад за резултатите от дейността си и предложенията за кандидатите съдебни заседатели за Окръжен съд- Кърджали за мандат 2027– 2031 г.  
2. Приема правила за провеждане на процедурата за определяне на съдебни заседатели за Окръжен съд- Кърджали за мандат 2027-2031, неразделна част от решението.

3. Приема образец на Заявление за участие в процедурата за подбор на кандидати за съдебни заседатели за Окръжен съд- Кърджали за мандат 2027-2031, неразделна част от решението 


Внесъл:............../П/........................







Метин Байрамали Сали 
Правила

 за  набирането на документи за съдебни заседатели при Окръжен съд – Кърджали за мандат 2027-2031 г. от община Крумовград 

С оглед предстоящото изтичане на мандата на 14.02.2027 година на действащите съдебни заседатели при Окръжен съд – Кърджали, обуславящо необходимостта от избор и назначаване на съдебни заседатели при Окръжен съд – Кърджали за мандат 2027 – 2031 г.   и на основание чл. 68 от Закона за съдебната власт, Общински съвет – Крумовград  открива процедура за определяне на съдебни заседатели и правилата за нейното провеждане.
Избраната от  Общинския съвет Крумовград комисия извършва подбора на съдебните заседатели за  прием на документи, след което допуснатите кандидати ще бъдат изслушвани в публично заседание от комисията. 

Срокът за подаване на документи в деловодството на община Крумовград  е от  15.07.2026 г. до 15.09.2026 г. 

Кандидатите за съдебни заседатели трябва да отговарят на определени условия съгласно чл. 67 от Закона за съдебната власт.


За съдебен заседател може да бъде избран дееспособен български гражданин, който:

1. е на възраст от 21 до 68 години;

2. има настоящ адрес в община, която попада в рамките на съдебния район на съда, за който кандидатства;

3. има завършено най-малко средно образование;

4. не е осъждан за умишлено престъпление, независимо от реабилитацията (обстоятелството се установява  служебно от комисията) 

 5. не страда от психически заболявания;


Съдебен заседател не може да бъде лице, което:

1. е съдебен заседател в друг съд;

2. е общински съветник от съдебния район, за който е избран;

3. участва в ръководството на политическа партия, коалиция или организация с политически цели;

4. работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.


Документите на желаещите да бъдат съдебни заседатели ще се приемат в деловодството на Община Крумовград, на адрес: гр. Крумовград, пл. „България“, №16, в часовете от 8, 00 до 17,00ч.  


Кандидатите трябва подадат писмено заявление и да приложат  следните документи съгласно чл. 68, ал. 3 от Закона за съдебната власт (ЗСВ):

1. подробна автобиография, подписана от кандидата;

2. нотариално заверено копие от диплома за завършено образование;

3. медицинско удостоверение, че лицето не страда от психическо заболяване;

5. данни за контакт на две лица, към които общинските съвети да се обръщат за препоръки;

6. мотивационно писмо;

7. декларация за писмено съгласие   и липса на обстоятелствата по чл. 67, ал. 3;
8. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г./ прилага се допълнително след получаване на удостоверение от Комисията /КДРДОПБГДСРСБНА/
Списъкът на допуснатите до участие кандидати, заедно с техните автобиографии, мотивационни писма и препоръки и документи за принадлежност към ДС и РС  се публикуват на интернет страницата на общината  най-малко 14 дни преди датата на изслушването от Комисията. Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности.

Комисията изслушва всеки от допуснатите кандидати в публично заседание. Комисията изготвя доклад за протичането му, който се предоставя на общинския съвет в 7-дневен срок преди гласуването. Докладът  се публикува на страницата на общината в интернет заедно с протокола от изслушването.

Чрез Председателя на 

Общински съвет - Крумовград

До 
Комисия  за подбор на кандидатите от община Крумовград
за съдебни заседатели при Окръжен съд – Кърджали 

З А Я В Л Е Н И Е
От          ……………..………………………………………………..
(собствено, бащино, фамилно име)

ЕГН:……………………………  
адрес: ……………………………………………….. 

.................................................................................................................................
Телефон за връзка: ……………………….

Уважаема Комисия,

С настоящото заявявам своето съгласие да бъда вписан/а/, като съдебен заседател в Окръжен съд – Кърджали за мандат 2027 – 2031 г.

На основание чл. 68, ал. 3 от Закона за съдебната власт /ЗСВ/, Ви прилагам следните документи:
1. подробна автобиография, подписана от кандидата;

2. нотариално заверено копие от диплома за завършено образование;

3. медицинско удостоверение, че лицето не страда от психическо заболяване;

5. данни за контакт на две лица, към които общинските съвети да се обръщат за препоръки:

-……………………………………………………тел….………………;

- ……………………………………………………тел…………………;
6. мотивационно писмо;

7. декларация за писмено съгласие   и липса на обстоятелствата по чл. 67, ал. 3;

8. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г./ прилага се допълнително след получаване на удостоверение от Комисията /КДРДОПБГДСРСБНА/
Съгласен/а съм Общински съвет – Крумовград да съхранява и обработва личните ми данни, съгласно изискванията на Закона за защита на личните данни, които предоставям във връзка с обявения прием на документи за подбор на кандидати за съдебни заседатели  към  Окръжен съд – Кърджали  
Дата: …………………..2026 г. 

С уважение:.......................................

(подпис) 

